text: Færre tog på grund af storm
  12 december 2014 kl. 06.07
  DSB aflyser togafgange i hele landet fra sidst på eftermiddagen.
  Den kraftige storm Alexander som forventes at ramme Danmark sidst på eftermiddagen i dag betyder DSB fra kl. 17 aflyser alle tog mellem Esbjerg og Lunderskov.
  Regionaltogene mellem Aarhus H og Esbjerg kører en gang i timen, og kun til Kolding. Desuden er alle regionaltogene mellem Odense og Fredericia aflyst, og der bliver indsat busser under forudsætning af politiet ikke fraråder udkørsel.
  DSB tager endelig beslutning om aflysningerne kl.10.
  For nærmere oplysninger anbefaler DSB at man tjekker Rejseplanen. Den er opdateret med alle ændringer.
  Sådan kører togene fredag eftermiddag/aften, da DMI varsler storm: http://t.co/Lt1NiRdK34 #stormdk #stog #dsb
  
  